ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(1) งบการเงิน

1)  สรุปรายงานการสอบบัญชี

รายงานของผู้สอบบัญชีรับอนุญาต

เสนอ ผู้ถือหุ้นบริษัท อาหารสยาม จำกัด (มหาชน)

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท อาหารสยาม จำกัด
(มหาชน) และบริษัทย่อย (กลุ่มบริษัท) และของเฉพาะบริษัท อาหารสยาม จำกัด (มหาชน)
(บริษัท) ตามลำดับ
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31
ธันวาคม 2556 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน
รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ความรับผิดชอบของผู้บริหารต่องบการเงินรวมและงบการเงินเฉพาะกิจการ

ผู้บริหารเป็นผู้รับผิดชอบในการจัดทำและการนำเสนองบการเงินรวมและงบการเงินเฉพาะกิจการเหล่านี้โดยถูกต้อง
ตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินรวมและงบการเงินเฉพาะกิจการดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินรวมและ
งบการเงินเฉพาะกิจการปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน
ไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่างบการเงินรวมและงบการเงินเฉพาะกิจการข้างต้นนี้
แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่
31 ธันวาคม 2556 ผลการดำเนินงานรวมและผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้อมูลและเหตุการณ์ที่เน้น

โดยมิได้แสดงความเห็นอย่างมีเงื่อนไข ข้าพเจ้าขอให้สังเกตหมายเหตุประกอบงบการเงินข้อ 3
ซึ่งได้อธิบายถึงผลกระทบต่อกิจการจากการนำนโยบายการบัญชีใหม่มาถือปฏิบัติตั้งแต่วันที่ 1 มกราคม
2556 ตัวเลขเปรียบเทียบที่นำมาแสดงนี้นำมาจากงบการเงินรวมและงบการเงินเฉพาะกิจการ ณ
วันที่ และสำหรับปีสิ้นสุดวันที่ 31 ธันวาคม 2555 ซึ่งตรวจสอบโดยผู้สอบบัญชีอื่น
และได้แสดงความเห็นอย่างไม่มีเงื่อนไขตามรายงานลงวันที่ 20 กุมภาพันธ์ 2556
และหลังจากปรับปรุงรายการตามที่ได้อธิบายไว้ในหมายเหตุประกอบงบการเงินข้อ 3
ข้าพเจ้าได้ตรวจสอบรายการปรับปรุงตามที่ได้อธิบายไว้ในหมายเหตุประกอบงบการเงินข้อ 3
ที่ได้ปรับปรุงย้อนหลังต่อตัวเลขเปรียบเทียบและเห็นว่ามีความเหมาะสมและได้ปรับปรุงโดยถูกต้องแล้ว

(นิตยา เชษฐโชติรส)

ผู้สอบบัญชีรับอนุญาต

เลขทะเบียน 4439

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

24 กุมภาพันธ์ 2557

2)  ตารางสรุปงบการเงิน (งบการเงินรวม)

(หน่วย : 1,000 บาท)

  ------------------------------------------- ------------- -------- ----------- ------- ----------- ------- ----------- --------
  รายการ                                      งบการเงินรวม                                                                

                                              2556                   2555                2554                2553        

                                              จำนวนเงิน      %        จำนวนเงิน    %       จำนวนเงิน    %       จำนวนเงิน    %

  สินทรัพย์รวม                                   3,886,670     100      2,859,505   100     3,214,346   100     2,778,971   100

  หนี้สินรวม                                     1,196,384     30.78    512,428     17.92   841,205     26.17   566,395     20.38

  ส่วนของผู้ถือหุ้น                                 2,690,286     69.22    2,347,077   82.08   2,373,141   73.83   2,212,576   79.62

  รายได้รวม                                    2,483,416     100      2,463,190   100     2,932,728   100     2,393,486   100

  รายได้จากการขาย                              2,442,981     98.37    2,381,497   96.68   2,883,225   98.31   2,309,597   96.50

  กำไรขั้นต้น                                    (49,761)      (2.00)   197,653     8.02    396,285     13.51   84,441      3.53

  กำไรสุทธิ                                     510,776       20.57    57,937      2.35    164,761     5.62    (24,217)    (1.01)

  เงินสดสุทธิจากการได้มา(ใช้ไป)จากกิจกรรมดำเนินงาน   (280,534)              81,002              128,077             390,660     

  เงินสดสุทธิได้มา(ใช้ไป)จากกิจกรรมลงทุน             (356,534)              398,331             (263,094)           (283,256)   

  เงินสดสุทธิได้มา(ใช้ไป)จากกิจกรรมจัดหาเงิน          421,847                (304,825)           2,410               55,981      

  เงินสดและรายการเทียบเท่าเงินสดเพิ่มขึ้น (ลดลง) สุทธิ  (215,221)              174,508             (132,607)           163,385     
  ------------------------------------------- ------------- -------- ----------- ------- ----------- ------- ----------- --------

3)  อัตราส่วนทางการเงินที่สำคัญที่สะท้อนถึงฐานะการเงิน และผลการดำเนินงาน

  ------------------------------------ ------ ------------- -------- --------- ---------
  อัตราส่วนทางการเงิน                     หน่วย   งบการเงินรวม                      

                                              2556          2555     2554      2553

  อัตราส่วนแสดงสภาพคล่อง                                                          

  อัตราส่วนเงินทุนหมุนเวียน                  เท่า    1.39          3.71     2.00      1.97

  อัตราส่วนสินทรัพย์คล่องตัว                  เท่า    0.18          1.01     0.56      0.91

  ระยะเวลาในการเรียกเก็บหนี้               วัน     24.12         32.05    28.90     29.37

  ระยะเวลาการถือครองสินค้า                วัน     160.96        147.24   87.79     66.44

  อัตราส่วนเกี่ยวกับความสามารถในการทำกำไร                                           

  อัตรากำไรขั้นต้น                         %      (2.04)        8.30     13.74     3.66

  อัตรากำไรสุทธิ                          %      20.91         2.43     5.71      (1.05)

  กำไร(ขาดทุน) ต่อหุ้น                     บาท    24.32         2.75     7.85      (1.15)

  อัตราส่วนราคาหุ้นต่อกำไร                         7.40          84.82    7.65      (69.37)

  อัตราส่วนเกี่ยวกับการบริหารสินทรัพย์                                                  

  อัตราผลตอบแทนต่อส่วนของผู้ถือหุ้น            %      18.99         2.47     6.94      (1.09)

  อัตราผลตอบแทนต่อสินทรัพย์รวม              %      13.14         2.03     5.13      (0.87)

  อัตราผลตอบแทนต่อสินทรัพย์ถาวร             %      58.13         7.13     11.51     (1.80)

  อัตราการหมุนเวียนของสินทรัพย์              เท่า    0.72          0.79     0.96      0.89

  อัตราส่วนทางการเงิน                                                             

  อัตราส่วนหนี้สินรวมต่อสินทรัพย์รวม                   0.31:1        0.18:1   0.26:1    0.20:1

  อัตราส่วนหนี้สินต่อส่วนของผู้ถือหุ้น                    0.44:1        0.22:1   0.35:1    0.26:1
  ------------------------------------ ------ ------------- -------- --------- ---------

14. การวิเคราะห์และคำอธิบายของฝ่ายจัดการ

การวิเคราะห์ฐานะการเงิน และผลการดำเนินงาน

ผลการดำเนินงานในปี 2556 เปรียบเทียบกับปี 2555 และงบแสดงฐานะการเงิน ณ วันที่ 31
ธันวาคม 2556 เปรียบเทียบกับ ปี 2555 ที่ผ่านการตรวจสอบและรับรองจากผู้สอบบัญชีรับอนุญาต
สรุปมีสาระสำคัญดังนี้

ผลการดำเนินงาน

งบการเงินรวมในปี 2556 ของบริษัทมีผลกำไรสุทธิจำนวน 510.78 ล้านบาท
เมื่อเปรียบเทียบกับงบการเงินปีก่อนซึ่งมีผลกำไรสุทธิจำนวน 57.94 ล้านบาท แล้ว
กำไรสุทธิเพิ่มขึ้น 452.84 ล้านบาท หรือคิดเป็น 781.57 % สาระสำคัญของการเปลี่ยนแปลงมีดังนี้

1)  รายได้จากการขายจำนวน 2,442.98 ล้านบาท เพิ่มขึ้น 61.48 ล้านบาท หรือเพิ่มขึ้น
    2.58%
    จากปีก่อนผลมาจากเศรษฐกิจโลกยังมีความไม่แน่นอนจากปัญหาหนี้สาธารณะในยุโรปปัญหาเศรษฐกิจของประเทศสหรัฐอเมริกาที่ยังไม่ฟื้นตัว
    และปัญหาเสถียรภาพทางการเมืองของโลก
    ส่งผลให้ความต้องการบริโภคในตลาดต่างประเทศลดลงตามสภาวการณ์ดังกล่าว
    การส่งออกสินค้าของบริษัทแม้จะเพิ่มขึ้นแต่ก็ไม่ได้ตามเป้าหมาย
    เนื่องจากตลาดสหรัฐอเมริกาและตลาดยุโรปเป็นตลาดส่วนใหญ่ของบริษัทได้ชลอตัว
    ประกอบกับความผันผวนของอัตราแลกเปลี่ยนที่เงินบาทแข็งค่าขึ้นมาก ในช่วงครึ่งปีแรกของปี
    2556 ส่งผลให้บริษัทไม่สามารถปรับราคาขายสินค้าได้ทั้งๆที่ต้นทุนเพิ่มสูงขึ้น

  2) อัตราส่วนของต้นทุนขายต่อยอดขายประจำปี 2556 คิดเป็น 102.04%
  ขณะที่งวดเดียวกันของปีก่อนอยู่ที่ 91.70% เนื่องจาก
  ต้นทุนเพิ่มขึ้นจากปีก่อนสาเหตุหลักมาจากปรับค่าแรงขั้นต่ำเป็นวันละ 300 บาททั่วประเทศ
  การปรับขึ้นของค่าพลังงาน ทั้งน้ำมัน ไฟฟ้า ค่าขนส่ง เป็นต้น

  3) ส่วนแบ่งกำไรจากเงินลงทุนในบริษัทร่วมเพิ่มขึ้น 661.60 ล้านบาท คิดเป็น 767.87%
  จากงวดเดียวกันของปีก่อนตามผลการดำเนินงานของบริษัทร่วมคือ บริษัท อีสเทิร์น ซีบอร์ด
  อินดัสเตรียล เอสเตท (ระยอง) จำกัด ซึ่งปีนี้ผลประกอบการที่ดีอย่างต่อเนื่อง

งบแสดงฐานะการเงิน

งบแสดงฐานะการเงิน ณ วันที่ 31 ธันวาคม 2556 บริษัทมีสินทรัพย์รวม 3,886.67 ล้านบาท
เพิ่มขึ้นจากปีก่อน 1,027.17 ล้านบาท หรือเพิ่มขึ้นร้อยละ 35.92
ซึ่งมีรายละเอียดของการเปลี่ยนแปลงในสินทรัพย์และหนี้สินต่าง ๆ โดยสังเขปดังนี้

สินทรัพย์

-   เงินลงทุนในบริษัทร่วมเพิ่มขึ้น 507.75 ล้านบาท

-   ลงทุนตราสารทุนที่เป็นหลักทรัพย์เผื่อขาย 323.59 ล้านบาท

-   สินค้าคงเหลือเพิ่มขึ้น 274.22 ล้านบาท

-   ที่ดิน อาคาร และอุปกรณ์ เพิ่มขึ้น 66.61 ล้านบาท

-   สินทรัพย์ภาษีเงินได้รอการตัดบัญชี เพิ่มขึ้น 59.36 ล้านบาท

-   ลูกหนี้การค้าเพิ่มขึ้น 28.38 ล้านบาท

-   เงินสดและรายการเทียบเท่าเงินสดลดลงจากปีก่อน 215.22 ล้านบาท

  หนี้สิน บริษัทมีหนี้สินรวม 1,196.38 ล้านบาท เพิ่มขึ้นจากปีก่อน 683.95 ล้านบาท
  หรือเพิ่มขึ้นร้อยละ

133.47 รายการที่สำคัญ มาจากการเพิ่มขึ้นของหนี้สินหมุนเวียน ได้แก่
เงินกู้ยืมระยะสั้นจากสถาบันการเงินเพิ่มขึ้น 629.47 ล้านบาท
โดยใช้ไปในสินค้าคงเหลือและลงทุนในตราสารทุนกองทุนรวมอสังหาริมทรัพย์และสิทธิการเช่าเหมราชอินดัสเตรียล
หนี้สินหมุนเวียนอื่นเพิ่มขึ้น 51.69 ล้านบาท

ส่วนของผู้ถือหุ้น ในปี 2556 มีจำนวน 2,690.29 ล้านบาท เพิ่มขึ้น343.21 ล้านบาท
หรือเพิ่มขึ้นร้อยละ 14.62 เป็นการเพิ่มขึ้น จากกำไรของผลประกอบการในปี 2556 จำนวน
510.78 ล้านบาท และลดลงจากการจ่ายเงินปันผลเมื่อเดือนพฤษภาคม 2556 จำนวน 168
ล้านบาท

งบกระแสเงินสด

งบกระแสเงินสด สำหรับปีสิ้นสุด วันที่ 31 ธันวาคม 2556
บริษัทมีเงินสดและรายการเทียบเท่าเงินสดสุทธิ ลดลงจากเมื่อวันที่ 31 ธันวาคม 2555 จำนวน
215.22 ล้านบาท โดยแยกกระแสเงินสดจากแต่ละกิจกรรมได้ดังต่อไปนี้

1.  กระแสเงินสดสุทธิใช้ไปในกิจกรรมดำเนินงานจำนวน (280.53) ล้านบาท มีกิจกรรมหลักดังนี้

  -------------------------------------------------- ---------- -----------
  -เงินสดจ่ายเพื่อลงทุนในสินค้าคงเหลือ                       (281.83)   ล้านบาท

  -ลูกหนี้การค้าเพิ่มขึ้น                                    (32.12)    ล้านบาท

  -เงินสดจ่ายชำระสินทรัพย์หมุนเวียนอื่น                       (12.20)    ล้านบาท

  -จ่ายผลประโยชน์ตอบแทนพนักงาน                          (6.58)     ล้านบาท

  -หนี้สินหมุนเวียนอื่นเพิ่มขึ้น                                53.75      ล้านบาท
  -------------------------------------------------- ---------- -----------

2. กระแสเงินสดสุทธิใช้ไปในกิจกรรมลงทุนจำนวน (356.53) ล้านบาท มีกิจกรรมหลักดังนี้

  --------------------------------------------------- ---------- ----------
  -เงินสดรับจากเงินปันผลจากบริษัทร่วม                        240.00     ล้านบาท

  -เงินสดจ่ายจากการซื้อตราสารทุนที่เป็นหลักทรัพย์เผื่อขาย          (323.16)   ล้านบาท

  -เงินสดจ่ายเพื่อลงทุนในสินทรัพย์ถาวร                        (140.24)   ล้านบาท

  -เงินสดจ่ายเพื่อลงทุนในไร่                                (125.04)   ล้านบาท

  -เงินสดจ่ายชำระหนี้ค่าซื้อเครื่องจักรและอุปกรณ์                 (10.20)    ล้านบาท
  --------------------------------------------------- ---------- ----------

3. กระแสเงินสดสุทธิได้มาจากกิจกรรมจัดหาเงิน จำนวน 421.85 ล้านบาท มีกิจกรรมหลักดังนี้

  --------------------------------------------------- ---------- ----------
  -เงินเบิกเกินบัญชี และเงินกู้ยืมระยะสั้น จากสถาบันการเงินเพิ่มขึ้น   629.47     ล้านบาท

  -จ่ายเงินปันผลให้ผู้ถือหุ้นของบริษัท                           (168.00)   ล้านบาท

  -ชำระคืนเงินกู้ยืมระยะยาวจากสถาบันการเงิน                  (25.00)    ล้านบาท

  -เงินสดจ่ายค่าดอกเบี้ย                                   (13.04)    ล้านบาท
  --------------------------------------------------- ---------- ----------